Sundfimi í laugardalslaug kl 17:00 sunnudaginn 29. desember . Næsta sunnudag þ. 29. desember kl. 17:00 munu þær Helena Eliasson og systir hennar Andrea Eliasson sýna samhæfða sundfimi í Laugardalslaug . Helena keppti fyrir Íslands hönd á Heimsmeistaramóti ungmenna í samhæfðri sundfimi , sem fram fór í Samorin í Slóvakíu dagana 28. ágúst til 1. september sl . Þetta var í fyrsta sinn sem mótið var haldið en það var ætlað börnum 13 - 15 ára . Helena Eliasson er 13 ára og Andrea er 10. ára þær eiga íslenskan föður og japanska móður . Þær búa og æfa í Kyoto en fjölskyldan veitti íslenska HM 50 hópnum góða aðstoð þegar þau voru í æfingabúðum í Kyoto , áður en þau fóru til keppni í Gwangju í Suður-Kóreu sl. í sumar og kann SSÍ þeim bestu þakkir fyrir þá aðsoð . Móðir þeirra heitir Miwako Eliasson og er einnig þjálfari þeirra og mun hún svara spurningum eftir sýninguna á sunnudaginn og aðstoða þá sem hafa áhuga á að taka nokkrar æfingar í lauginni .